Carsten Tank Anker
Store norske leksikon,Historie,Norsk og nordisk historie,Norges historie,Norges historie fra 1814 til 1884
Carsten Tank Anker, født i Halden. Anker var en norsk forretningsmann, embetsmann og politiker. Han var bror av Peter Anker.
Under sitt opphold i København i perioden 1774–1811 ble han god venn med prins Christian Frederik. Da prinsen kom til Norge våren 1813 som stattholder, ble Anker hans nærmeste rådgiver. Notabelmøtet 16. februar 1814 og Riksforsamlingen ble holdt på Ankers eiendom Eidsvold Værk, som han eide i perioden 1794–1822.I 1814–15 var Anker statsråd. I mars 1814 fikk han i oppdrag å reise til London for å tale Norges sak, men den britiske regjering nektet å motta ham. I stedet søkte han derfor kontakt med opposisjonen i parlamentet og pressen, som begge varmt talte Norges sak.Anker satt en tid i gjeldsfengsel og slapp først tilbake til Norge høsten 1815. Etter sin tilbakekomst fikk han stillingen som bestyrer av Statens glassverker, en stilling han beholdt til sin død i 1824. Hans statue, modellert av Jo Visdal, ble reist utenfor Eidsvollsbygningen i 1913. Les mer i Store norske leksikon Om Carsten Tank Anker i Norsk biografisk leksikon